Nordkraft
Nordkraft, kulturhus i Aalborg, indrettet i det tidligere kraftværk Aalborgværket fra 1947 ved havnefronten. Nordkraft, der er nabo til Musikkens Hus og Utzon Center, åbnede i 2009.
Nordkraft indeholder en række kulturelle institutioner, deriblandt spillestedet Skråen, Teater Nordkraft, Biffen Art Cinema, Kunsthal Nord — Kunstværket og Aalborg Kulturskole. Desuden findes flere idrætsinstitutioner og -faciliteter, Dreamhouse, et innovationsmiljø for mindre virksomheder, en multisal med op til 1500 siddepladser og to cafeer.
Nordkrafts adresse: Kjellerups Torv, 9000 Aalborg.

Nordkrafts hjemmeside
